ליחידה למעורבות חברתית בדיקנט הסטודנטים

דרוש.ה רכז.ת לתוכניות הנוער קל"ף מנצח

אם את.ה מחפשים עבודה חינוכית בעלת סיפוק ומשמעות, מקומך עמנו!

תכנית קל"ף מנצח (קורסי למידה פעילה) הנה תכנית חשיפה להשכלה גבוהה באמצעות קורסי העשרה בתחומים: משפטים, מנע"ס, רפואה ופסיכולוגיה הנלמדים ע"י סטודנטים מלגאים מהאוניברסיטה העברית. התוכנית מיועדת לבני נוער בסיכוי בכיתות ט'-י' שהינם הראשונים במשפחתם ללמוד ומעוניינים להעשיר עצמם. במסגרת ריכוז הפרויקט ניתנת הזדמנות להשפיע על חייהם של בני נוער בסיכוי, במטרה לחשוף את החוזקות שלהם ולהגביר את המסוגלות העצמית.

תיאור התפקיד:

* הנחיית קבוצת המלגאים במפגשים שבועיים;
* עבודה מול אנשי קשר – רכזים ומנהלי בתי ספר במערב ירושלים;
* טיפול בנושאים לוגיסטיים הקשורים להתנהלות התוכנית: מעקב אחר שעות הפעילות של הסטודנטיות ודווח לצורך קבלת מלגה, הזמנת מרצים אורחים, תיאום אישורי כניסה, ועוד;
* השתתפות במפגשי הדרכה אישיים וקבוצתיים;
* קיום מפגשים אישיים עם הסטודנטים בתוכנית;
* לקיחת חלק בהדרכות קבוצתיות מטעם תוכניות הנוער ביחידה למעורבות חברתית ופרח.

דרישות התפקיד:

* ניסיון קודם בהנחיית קבוצות / הדרכה – חובה.
* תואר ראשון – חובה.
* בוגר.ת של האוניברסיטה העברית – יתרון.
* סטודנט לתואר שני באוניברסיטה העברית – יתרון.
* יכולת ארגון ועבודה בממשקים ושותפויות.
* יחסי אנוש מעולים, יכולת עבודת בצוות.
* רקע בתחום בני ובנות **נוער בסיכוי** – יתרון משמעותי.
* עברית שפת אם.
* רקע בעבודה בקהילה – יתרון.

דרישות פניות מבחינת לו"ז:

* יומיים פנויים בשבוע בשעות 14:00-10:00 (עבור תיאום ישיבת צוות - תוכניות הנוער)
* ימי ראשון 20:00-16:00
* ימי רביעי 21:00-15:00
* פניות לישיבת צוות שבועית בימי שלישי בצהריים בפרח
* תחילת עבודה ספטמבר 2024

היקף משרה: עבודה לפי שעות בהיקף של 160 שעות חודשיות (8500 ₪).

**מרבית העבודה מתרחשת בקמפוס הר הצופים, ירושלים**

קורות חיים יש לשלוח לכתובת youth.director@mail.huji.ac.il, פניות מתאימות ייענו